|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 48 67 ; 487 42-41ounz@vojvodinа.gov.rs |
|  | БРОЈ: 128-451-313/2021-01 | ДАТУМ: 24.02.2021. |

На основу члана 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини („Сл. лист АПВ“, бр. 14/15 и 10/17), члана 3. Правилника о додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање програмa и пројеката у области основног и средњег образовања и васпитања у Аутономној покрајини Војводини („Службени лист АПВ“, бр.10/20), а у вези сa Покрајинском скупштинском одлуком о буџету Аутономне покрајине Војводине за 2021. годину („Службени лист АПВ“, бр. 66/20), Покрајински секретаријат за образовање, прописе, управу и националне мањине-националне заједнице расписује

**КОНКУРС**

 **ЗА ФИНАНСИРАЊЕ И СУФИНАНСИРАЊЕ ПРОЈЕКАТА У ОБЛАСТИ ПОДИЗАЊА КВАЛИТЕТА ОБРАЗОВНО – ВАСПИТНОГ ПРОЦЕСА СРЕДЊЕГ ОБРАЗОВАЊА – ТРОШКОВИ УЧЕСТВОВАЊА СРЕДЊИХ ШКОЛА СА СЕДИШТЕМ У АП ВОЈВОДИНИ НА EXPOONLINE САЈМУ ОБРАЗОВАЊА "ПУТОКАЗИ" У НОВОМ САДУ ЗА 2021. ГОДИНУ**

Покрајински секретаријат за образовање, прописе, управу и националне мањине-национале заједнице ће, у складу са Финансијским планом и финансијским могућностима у буџетској 2021. години, финансирати и суфинансирати пројекте у области подизања квалитета образовно-васпитног процеса средњег образовања – трошкови учествовања средњих школа са седиштем у АП Војводини на EXPOONLINE сајму образовања "Путокази" у Новом Саду за 2021. годину у узносу од **1.000.000,00 динара.**

Право учествовања на Конкурсу имају установе средњег образовања на територији АП Војводине, чији је оснивач Република Србија, аутономна покрајина или јединица локалне самоуправе. Наведена средства намењена су за подизање квалитета образовно-васпитног процеса средњег образовања – за трошкове учествовања средњих школа са седиштем у АП Војводини на EXPOONLINE сајму образовања "Путокази" у Новом Саду за 2021. годину, који ће се одржати у периоду од 24. до 26. марта 2021. године.

 Подносилац пријаве, уз пријаву на конкурс, треба да приложи*:*

1. фотокопију потврде о пореском идентификационом броју,
2. понуда/предрачун понуђача за трошкове учешћа на EXPOONLINE сајму образовања "Путокази" у Новом Саду за 2021. годину.

**ОДЛУЧИВАЊЕ О ЗАХТЕВИМА И НАЧИН АПЛИЦИРАЊА**

О додели средстава корисницима одлучује покрајински секретар надлежан за послове образовања на предлог Комисије за спровођење конкурса, која разматра пристигле захтеве.

Критеријуми за доделу средстава у складу са чланом 11. тачка 2. алинеја 1, 2. и 5. Правилника о додели буџетских средстава покрајинског секретаријата за образовање, прописе, управу и националне мањине – националне заједнице за финансирање и суфинансирање програма и пројеката у области основног и средњег образовања и васпитања у Аутономној покрајини Војводини су:

- величина циљне групе којој је намењена on-line презентација установе,

- степен укључености циљне групе којој је пројекат намењен, у on-line презентацију установе,

- укљученост партнерских институција у реализацију пројекта.

Секретаријат задржава право да од подносиоца захтева, по потреби, затражи додатну документацију или информације.

Уколико пријаву потписује лице по овлашћењу, неопходно је приложити уредно овлашћење за потписивање.

Пријава на конкурс се подноси у писменој форми, на јединственом обрасцу који се објављује на интернет страници Секретаријата.

**Једно правно лице може да поднесе једну пријаву.**

Резултати конкурса се објављују на интернет страници Секретаријата.

**Рок за подношење пријава на конкурс је 04. март 2021. године.**

Пријаве са потребном документацијом се подносе на адресу:

Покрајински секретаријат за образовање, прописе, управу

и националне мањине-националне заједнице

„Конкурс за трошкове учествовања на EXPOONLINE сајму образовања "Путокази" у Новом Саду за 2021. годину“

Булевар Михајла Пупина 16

21000 Нови Сад

Комисија неће разматрати:

* непотпуне пријаве
* неблаговремене пријаве
* недопуштене пријаве (пријаве поднете од стране лица која су неовлашћена и субјеката који нису предвиђени конкурсом)
* пријаве које се не односе на конкурсом предвиђене намене
* пријаве корисника који у претходном периоду нису оправдали додељена средства путем финансијских и наративних извештаја.

Образац упитника се може преузети **од 24. фебруара 2021. године** на званичној Web презентацији Покрајинског секретаријата за образовање, прописе, управу и националне мањине - националне заједнице: **[www.puma.vojvodina.gov.rs](http://www.puma.vojvodina.gov.rs/).**

Информације у вези конкурса могу се добити на телефон: 021/ 487 48 67, 487 42 41.

 ПОКРАЈИНСКИ СЕКРЕТАР

 Szakállas Zsolt

    (Жолт Сакалаш)